Diari Oficial de la Generalitat Valenciana


Sumari del DOGV 1265, del 15-03-1990 (1990/816855)

ORDRE de 28 de febrer 1990, de la Conselleria de Cultura, Educació i Ciència, per la qual es desenvolupa el Decret 16/1990 del Consell de la Generalitat Valenciana i s'estableixen les normes electorals per a les federacions esportives territorials de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/02/28/(1)/dof/vci/html**

### Dades del document

Número de DOGV
:   1265

Data del DOGV
:   15-03-1990

Secció del DOGV
:   DISPOSICIONS GENERALS

Número del document
:   1990/816855


Data del document
:   28-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 28 de febrer de 1990, de la Conselleria de Cultura, Educació i Ciència, per la qual es desplega el Decret 16/1990, del Consell de la Generalitat Valenciana i s'estableixen les normes electorals per a les federacions esportives territorials de la Comunitat Valenciana.  
La Generalitat Valenciana regulà el procés constitutiu de les federacions esportives de la Comunitat Valenciana, pel Decret 156/1983 de 5 de desembre i l?Ordre de la Conselleria de Cultura, Educació i Ciència de 15 de febrer de 1984 per a les federacions d'esports autòctons, i pel Decret 120/1984 de 12 de novembre i l?Ordre de la Conselleria de Cultura, Educació i Ciència de 20 de febrer de 1985 per a la resta de federacions territorials.  
D'acord amb l?estructura normativa, els presidents de les federacions serien elegits cada 4 anys, per sufragi lliure, igual i secret per i entre els membres de les respectives assemblees generals.  
En la legislació estatal, el Reial Decret 643/1984 de 21 de març preveia que les eleccions de les federacions esportives espanyoles s'hi realitazarien en els anys olímpics.  
D'altra banda, dins l?àmbit de la Comunitat Valenciana, els processos constitutius de les federacions s'adaptaren a les estructures i peculiaritats pròpies de cadascuna d'aquelles, i despleguen els processos electorals en dates diferents.  
Per tot això, i amb la finalitat d'evitar d'una banda la coincidència temporal amb les eleccions de les federacions espanyoles, i fonamentalment per tal de poder coordinar els diferents processos electorals de les federacions autonòmiques, de manera que puguen tenir Hoc a la meitat dels períodes olímpics, el Consell de la Generalitat Valenciana aprovà el Decret 16/1990 de 15 de gener pel qual es dicten normes sobre eleccions de les federacions esportives territorials. L'art. 2 de l?esmentat Decret, preveu que la Conselleria de Cultura, Educació i Ciència establirà mitjançant ordre, els terminis en els quals s'hauran de començar i acabar les eleccions en les diferents federacions, i també com les altres normes que pertoque en relació amb el procés electoral.  
En virtut d'això,  
ORDENE:  
Article 1  
Les federacions esportives territorials procediran a la convocatòria d'eleccions de les seues assemblees i presidents en els terminis prevists en els respectius reglaments electorals segons el que disposa aquesta ordre  
Article 2  
Les actuals juntes directives o comissions gestores de les federacions esportives territorials elaboraran els corresponents reglaments electorals i els presentaran a la Direcció General d'Esports abans del 25 de març d'enguany perquè s'aproven, i hauran de modificats-l, si s'escau, abans del 30 de març segons l?informe que remeta la Direcció General d'Esports.  
Article 3  
El reglament electoral regularà les qüestions següents:  
1. Requisits per a ser elector i elegible.  
2. Circunscripcions electorals.  
3. Presentació i proclamació de candidatures .  
4. Votacions.  
5. Composició, funcionament i competències de les meses electorals.  
6. Composició, funcionament i competències de la Junta Electoral Federativa.  
7. Vot per correu.  
8. Calendari electoral.  
9. Cens electoral.  
10. Composició de l'assemblea, i distribució dels membres d'aquesta per estaments i circunscripcions.  
Aquest contingut s'haurà de referir tant a les eleccions de l'assemblea com a l?elecció del president.  
La regulació de les qüestions relatives als apartats 7, 8, 9, i 10, i també com les relatives als llocs d'ubicació dels censos, meses electorals, Junta Electoral Federativa i qualssevol altres específiques de cada federació podran presentar-se com a annexos al text del reglament electoral.  
Article 4  
En el procés electoral, seran considerats dies inhàbils el dissabte, el diumenge i els festius, a l'efecte del còmput dels terminis del calendari electoral i la presentació de recursos o reclamacions.  
Article 5.  
Eleccions a l'assemblea.  
5.1. Cens electoral.  
El cens de les eleccions a l'assemblea general contindrà la llista de tots aquells que tinguen la condició d'electors i estarà integrat per:  
Esportistes. Els qui tinguen llicència en vigor en la data de la publicació d'aquesta ordre i siguen més grans de 16 anys el dia de la convocatòria de les eleccions.  
Associacions. Les que es troben inscrites o hagen sol·licitat la inscripció en el registre de clubs, federacions i altres entitats esportives de la Comunitat Valenciana i es troben vinculades a la federació.  
Tècnics entrenadors. Els qui tinguen llicència en vigor en la data de la publicació d'aquesta ordre i siguen mes grans de 16 anys el dia de la convocatòria de les eleccions.  
Jutges-Arbitres. Els qui tinguen llicència en vigor en la data de la publicació d'aquesta ordre i siguen mes grans de 16 anys el dia de la convocatòria de les eleccions.  
Els censos electorals, s'ordenaran separant els censats per Estaments de cada circunscripció electoral.  
Els censos s'exposaran als llocs fixats en el reglament electoral de cada federació, i a més als serveis territorials de la Conselleria de Cultura, Educació i Ciència, situats a:  
Alacant: carrer Carratalà, 47.   
Castelló: carrer Major, 91.  
- València: avda. Navarro Reverter, 2 - 3r.  
Les reclamacions sobre el cens electoral hauran de presentar-se necessàriament durant els dies prevists en el calendari electoral, en la secretaria de cada federació, o en les delegacions d'aquelles o en qualssevol altres llocs que fixarà el reglament electoral respectiu.  
5.2. Circumscripcions electorals i distribució de membres de l'assemblea.  
Serà circumscripció electoral cadascuna de les províncies de la Comunitat Valenciana, sempre que hi haja implantació de la modalitat esportiva corresponent.  
El nombre total de representants de l'assemblea no podrà ser superior als que actualment estan prevists per a cada assemblea federativa, segons el reglament electoral vigent en les eleccions anteriors, llevat que per, existir menys de trenta associacions a tota la Comunitat Valenciana, cadascuna d'aquestes tinga el dret a tenir un representant en l'assemblea, d?acord amb el que disposa l'art. 12 de l?Ordre de 20 de febrer de 1985 de la Conselleria de Cultura, Educació i Ciència, i això condicions el nombre total de membres de l'assemblea.  
La distribució del nombre de membres de l'assemblea per estaments i circunscripcions serà la resultant d'aplicar els percentatges assenyalats estatutàriament, al nombre de membres que efectivament, es troben censats, en cada estament, per cadascuna de les circumscripcions electorals.  
5.3. Calendari electoral.  
El calendari electoral s'adaptarà als terminis mínims següents sense que en cap cas es preveja finalitzar les eleccions a president per a després del 15 de juliol d'enguany.  
Eleccions a l'assemblea  
Dia 0. Convocatòria d'eleccions i publicació del reglament Electoral, del cens, del calendari i d'altres annexos.  
I sorteig públic dels membres de la Junta Electoral Federativa, fent constar el lloc i l?hora de l'acte del sorteig.  
Dia 1. Constitució de les juntes electorals federatives i de la Junta Electoral Central.  
Dies 2 a 6. Termini de presentació de reclamacions al cens electoral per la Junta Electoral Federativa.  
Dia 7. Resolució de recursos per la Junta Electoral Federativa.  
Dies 8 i 9. Presentació de possibles recursos davant la Junta Electoral Central.  
Dia 10. Resolució de recursos per la Junta Electoral Central.  
Dies 11 a 14. Termini de presentació de candidatures per als diferents estaments de l'assemblea general.  
Dia 15. Publicació de les candidatures presentades als llocs prevists en el reglament electoral.  
Dies 16 i 17. Presentació de reclamacions a les candidatures presentades davant la Junta Electoral Federativa.  
Dia 18. Resolució de les reclamacions i proclamació dels candidats per la Junta Electoral Federativa.  
Dia 19 i 20 Presentació de possibles recursos davant la Junta Electoral Central.  
Dia 21. Resolució de recursos per la Junta Electoral Central.  
Dies 26 o 27. Dins aquest termini, fixació del dia per a la celebració de les votacions que haurà de ser dissabte vesprada, diumenge o festiu, i compatible amb l'activitat esportiva de la federació.  
Dia 28 o l'endemà al de la celebració d'eleccions. Publicació provisional dels resultats electorals.  
Dies 29 i 30 o dos dies següents a la finalització del termini anterior. Termini de presentació de possibles reclamacions davant la Junta Electoral Federativa.  
Dia 31 o l?endemà a la finalització del termini anterior. Resolució de reclamacions per la Junta Electoral Federativa, proclamació dels candidats electes i publicació de la composició definitiva de l'assemblea.  
Dies 32 i 33 o dos dies següents a la finalització del termini anterior. Presentació de possibles recursos davant la Junta Electoral Central.  
Dia 34 o dia següent a la finalització del termini anterior Resolució de recursos per la Junta Electoral Central.  
5.4. Composició, funcionament i competències de la Junta Electoral Federativa.  
La Junta Electoral Federativa estarà integrada per tres membres, elegits per sorteig, entre persones que haurán d'acomplir els requisits següents:  
- Ser més gran de 18 anys.  
- Estar vinculat a la federació amb una antiguitat mínima de 2 anys.  
- Estar censat en la circumscripció electoral a la qual corresponga la seu de la federació territorial respectiva.  
En l'acte del sorteig seran designats també, tants suplents com calga, a parer de la Comissió Gestora, per als supòsits de malaltia o qualsevol altra causa excepcional i s'haurà d'especificar el nombre en el reglament electoral.  
La composició de la Junta Electoral Federativa serà comunicada ala Direcció General d'Esports en el termini dels 3 dies següents a la seua elecció.  
La Junta Electoral Federativa tindrà com a funcions conéixer i resoldre les impugnacions i les incidències que es produesquen sobre el cens electoral, presentació i proclamació de candidats, proclamació de membres de l'assemblea General, i tambe la decisiò de qualssevol altres qüestions que afecten directament la celebració de les eleccions i els resultats d'aquestes, podent recaptar l'assessorament pertinent de la Direcció General d'Esports.  
5.5. La Junta Electoral Central.  
La Junta Electoral Central tindrà competències per conéixer i resoldre els recursos que s'interposen contra les decisions de les juntes electorals federatives.  
La Junta Electoral Central tindrà la seu a la Direcció General d'Esports, Avda. Campanar, 32 de València i estarà integrada per cinc membres, assistits per un secretari, amb veu però sense vot, tots ells designats pel director general d'Esports, i hauran de ser llicenciats en dret.  
La Junta Electoral Central prendrà els acords per majoria de vots dels membres presents, i serà de qualitat el vot del president.  
Les decisions de la Junta seran executives, i contra aquestes podrà interposar-se recurs d'alçada davant la Direcció General d'esports.  
El termini per presentar recursos davant la Junta Electoral Central serà el fixat pel calendari de cada reglament electoral, sense que en cap cas puga ser inferior a 2 dies des de la notificació o publicació de l'acte impugnat.  
5.6. Disposicions comuns a les juntes electorals.  
Les decisions de les juntes electorals federatives i de la Junta Electoral Central es prendran per majoria de vots.  
Juntament amb les reclamacions o els recursos pertinents, els interessats hauran d'aportar les proves i els raonaments que consideren convenients perquè les juntes electorals corresponents puguen resoldre en els terminis prevists pel calendari electoral.  
En concloure els processos electorals de les assemblees generals i dels presidents de les diferents federacions esportives, tant les juntes electorals federatives com la Junta Electoral Central, es disoldran.  
5.7. Presentació i proclamació de candidatures.  
La presentació de la corresponent candidatura es farà mitjançant escrit signat pel propi candidat, dirigit a la Junta Electoral i serà lliurat o tramés, dins els terminis previts en el reglament electoral, a la Secretaria de la federació, a les delegacions d'aquesta o als llocs fixats pel reglament electoral, personalment, per correu certificat o per qualsevol altre mitja que permeta tenir constància de la recepció i la data del document del qual es tracte.  
En l?escrit es farà constar la condició d'elegible per un estament i una circumscripció determinada, i serà adjuntada una fotocòpia del DNI.  
En el cas d'associacions esportives haurà de presentar també la certificació acreditativa que ostenta la representació d'aquesta per a la presentació de la candidatura expedida pel secretari de l?entitat, amb el vistiplau del president i el segell del club.  
La Junta Electoral Federativa podrà efectuar les comprovacions que considere oportunes per tal de verificar el compliment dels requisits exigits i procedirà a la publicació de les llistes provisionals de candidats elegibles en els terminis prevists en el calendari electoral.  
Contra les llistes provisionals de candidats elegibles podran presentar-se reclamacions per escrit, dirigits a la Junta Electoral, les quals es presentaran als llocs fixats pel reglament electoral, personalment, per correu certificat, o per qualsevol altre mitjà que permeta a la Junta Electoral tenir constància de la reclamació presentada dins el termini fixat pel calendari electoral.  
5.8. Requisits per a ser elector i elegible.  
Electors: són electors les persones mes grans de 16 anys el dia de la convocatòria de les elecciones, les quals figuren en el cens electoral o els mes grans de 18 anys representants d'una entitat que figure censada.  
Cada elector exercirà el seu dret a vot personalment, a la mesa de la circumscripció on es trobe censat, llevat del que disposa aquesta ordre sobre el vot per correu.  
Elegibles: Podran ser candidats a membres de l'assemblea general, les persones que éssent majors de 18 anys el dia la convocatòria de les eleccions, complesquen els requisits següents:  
- Estar en el l?us dels drets civils.  
- Figurar en el cens electoral de l?estament corresponent o ser representant d'una entitat que figure censada.  
En el cas d'esportistes, tècnics entrenadors, jutges àrbitres o qualsevol altre estament corresponent a persones físiques, es requerirà, a més, acreditar que l'any o la temporada esportiva anterior tingué llicència.  
- No haver estat inhabilitat per a l?exercici de carrec públic per sentència judicial ferma, o de carrec esportiu per resolució ferma dictada per un òrgan disciplinari en l?exercici de les seues competències.  
- Presentar la candidatura segons que disposa el Reglament Electoral de cada federació.  
- No ser membre de la Junta Electoral Federativa o de la Junta Electoral Central.  
Cas que algún candidat reunesca els requisits per a presentar-se per dos estaments diferents, sols podrà presentar la candidatura per un d'aquells.  
5.9. Meses electorals.  
Composició. En cada circumscripció electoral es constituirà una mesa electoral per a l?elecció dels membres de l'assemblea del diferents estaments, la qual serà ubicada als llocs assenyalats en el respectiu reglament electoral.  
La Junta Electoral Federativa designarà per sorteig públic, la composició de les diferents meses electorals, on hauran d'estar representats els diferents estaments implicats.  
En el mateix sorteig hauran de ser designats cinc suplents per cadascun dels components de la mesa.  
El membre de més edat dels elegits per sorteig serà designat com a president i com a secretari el més jove.  
No podran ser membres de les meses electorals ni els candidats ni els membres de les juntes electorals federatives o centrals, encara que els candidats podran designar interventors o actuar ells mateix com a tal en les meses electorals.  
Competències. Serà funció de la mesa electoral comprovar la identitat dels votants, recollir la papereta de vot i dipositar-la a l?urna, tancada i preparada amb aquesta finalitat, procedir al reconte de vots i extendre acta dels vots emesos, resultats, etc.; també de les incidències i les reclamacions, si n'hi ha, fer constar el nombre de vots obtinguts per cada candidat.  
L'acta serà subscrita pel president, el secretari i els interventors, si n'hi ha, i serà tramesa posteriorment a la Junta Electoral Federativa.  
Funcionament de les meses electorals:  
Les meses es constituiran com a mínim una hora abans del començament de les votacions i romandran obertes durant el temps fixat pel calendari electoral, el qual en cap cas podrà ser inferior a quatre hores, llevat que hagués votat el cens sencer en menys temps.  
Arribada l?hora oficial d'obertura per a les eleccions, el secretari procedirà a comprovar la identitat dels votants i recollirà la papereta de vot, la qual serà dipositada pel president de la mesa a l?urna que pertoque. Hi haurà una urna diferent per a cadascun dels estaments elegibles.  
En acabar la votació personal, el secretari procedirà a l?obertura dels sobres del vot per correu i el president els introduirà a l?urna, comprovant prèviament que no han estat duplicats els vots per haver-se efectuat la votació personalment, en aquest cas s'anul·laran els emesos per correu.  
5.10. Votacions i documentació electoral.  
En les eleccions a membres de l'Assemblea General s'utilitzaran paperetes segons el model oficial que fixarà la Direcció General d'Esports.  
La Comissió Gestora de cada federació posarà a disposició de les meses electorals i juntes electorals respectives, els mitjans personals i materials necessaris per a l?exercici de les funcions que tenen.  
La Direcció General d'Esports facilitarà a la Comissió Gestora de cada federació el material necessari per a la celebració de les votacions, d'acord amb el respectiu cens electoral.  
Cada elector podrà votar, com a màxim, a tants candidats del seu estament, com corresponga elegir en la seua circumscripció electoral.  
Quan el nombre de candidats presentats per un estament determinat siga igual o inferior al nombre de membres corresponents a aquell per la circumscripció electoral, no se celebraran les eleccions, i seran considerats els candidats ja proclamats com a membres de l'assemblea.  
Seran elegits membres de l'assemblea els candidats que obtinguen més gran quantitat de vots fins a cobrir el nombre total de representants elegibles.  
Cas d'empat a vots entre dos o més candidats a membres de l'assemblea, la Junta Electoral Federativa resoldrà entre ells per ordre preferent d'antigüetat en la federació.  
Els candidats que no resulten elegits membres de l'Assemblea, seran considerants suplents per a cobrir eventuals baixes en el seu estament i circumscripció respectiva.  
La llista dels suplents s'ordenarà segons el nombre de vots obtingut per cadascun d'ells, sense que puguen obtenir tal condició els qui hagen obtingut un nombre de vots inferior a cinc.  
5.11. Vot per correu.  
Aquells electors que prevegen que en la data de la votació no podran exercir el seu dret de vot personalment, podran fer-ho per correu.  
Amb aquesta finalita cada federació facilitarà la documentació corresponent, la qual contindrà:  
- Un sobre menut, del model oficial, on l'elector introduirà la papereta amb els noms elegits i tot seguit el tancarà.  
- Un sobre més gran, on l'elector introduirà el sobre menut abans esmentat i una fotocòpia del DNI.  
Aquest sobre gran també anirà tancat i durà al dors el nom del votant, la signatura i el n-f9-mero del DNI i l?estament pel qual es vota.  
Els vots per correu es trametran a la mesa electoral corresponent i hauran d'estar a disposició d'aquesta abans de les 20 hores del dia anterior al dia assenyalat per a les eleccions.  
5.12. Reclamacions.  
Contra les llistes provisionals de candidats electes podran presentar-se reclamacions per escrit, dirigides a la Junta Electoral Federativa les quals es presentaran als llocs prevists en el reglament electoral personalment, per correu certificat o per qualsevol altre mitjà que permeta a la Junta Electoral tenir constància de la reclamació presentada dins el termini fixat pel calendari electoral.  
La junta electoral federativa resoldrà les reclamacions en els terminis previts en el calendari electoral i farà publicar la llista definitiva dels candidats electes.  
La Junta Electoral elaborarà també la llista definitiva de candidats suplents de l'assemblea, integrada per aquells que per no haver obtingut el nombre de vots suficient, no haguessen aconseguit la condició de membres de l'assemblea.  
Article 6. Eleccions a president.  
6.1. Calendari electoral.  
Proclamats els resultats electorals, la Comissió Gestora convocarà a l'assemblea general per a l?elecció del president d'acord amb el calendari prefixat en el reglament electoral, el qual s'adaptarà als terminis mínims següents:  
Dia 1. Convocatòria d'eleccions a president, en la qual s'haurà d'especificar el lloc, el dia i l'hora de la celebració de l'assemblea.  
Dies 2 a 5. Presentació de candidatures a president.  
Dia 6. Proclamació de possibles reclamacions a les candidatures presentades davant la Junta Electoral Federativa.  
Dies 7 i 8. Presentació de possibles reclamacions a les candidatures presentades davant la junta electoral federativa.  
Dia 9. Resolució, si s'escau, de les reclamacions presentades per la Junta Electoral Federativa.  
Dies 10 i 11. Presentació de possibles recursos davant la Junta Electoral Central.  
Dia 12. Resolució, si s'escau, dels recursos per la Junta Electoral Central.  
Dies 17 a 20. Dins aquest termini fixació del dia per a la celebració de les votacions per a l?elecció de president de l'assemblea general, i haurà de ser dissabte vesprada, diumenge o festiu i compatible amb l'activitat esportiva de la federació.  
Proclamació provisional dels resultats per la mesa electoral en acabar la votació, i publicació dels resultats als llocs prevists en el reglament electoral.  
Dies 21 i 22 o següents al de la celebració de les eleccions. Presentació de possibles reclamacions davant la Junta Electoral Federativa.  
Dia 23 o següent al de la finalització del termini anterior. Resolució de reclamacions i proclamació definitiva dels resultats per la Junta Electoral Federativa.  
Dia 24 i 25 o següents al de la finalització del termini anterior. Presentació de possibles recursos davant la Junta Electoral Central.  
Dia 26 o següent al de la finalització del termini anterior. Resolució, si s'escau, dels recursos per la Junta Electoral Central.  
La convocatòria serà notificada a cadascun dels membres electes de l'assemblea general i serà anunciada també als llocs prevists en el reglament electoral de cada federació.  
6.2. Cens electoral.  
El cens electoral per a l?elecció del president de cada federació estarà integrat per tots els membres electes de l'assemblea general, proclamats com a tals per la Junta Electoral.  
6.3. Requisits per a ser elector i elegible.  
- Són electors: tots els membres integrants de l'assemblea federativa.  
- Són elegibles: aquells que tenint la condició d'electors presenten la seua candidatura en la manera i terminis establests en el reglament electoral corresponent.  
6.4. Presentació i proclamació de candidatures.  
La presentació de les candidatures es farà a la Secretaria de la federació, les delegacions d'aquesta o qualssevol altres lloes que fixe el reglament electoral, mitjançant escrit dirigit a la Junta Electoral Federativa, on es farà constar la condició de membre de ple dret de l'a i anirà signat pel propi candidat, acompanyat de la signatura d' un 10% dels membres de dret de l'assemblea, sense aquest requisit no podrà ser proclamada la candidatura.  
En acabar el termini de presentació de candidatures, la Junta Electoral Federativa, exposarà la llista provisional de candidats, i podran ser presentades reclamacions en els terminis prevists en el calendari electoral, les quals seran resoltes per la Junta Electoral Federativa, la qual procedirà a la publicació de la llista definitiva de candidats a la Presidència de la Federació.  
Contra les resolucions de la Junta Electoral Federativa podrà interposar-se recurs davant la Junta Electoral Central en els terminis i manera prevists en el calendari electoral corresponent.  
6.5. Mesa electoral.  
En l?elecció de president de la federació la mesa electoral estarà integrada pel membre present de més edat de cadascun dels estaments representats, no podent detentar cap d'ells la condició de candidat.  
Serà president el membre de més edat, el vot del qual serà diriment, en cas d'empat per a la presa d'acords de la mesa electoral i actuarà com a secretari el membre de menor edat.  
6.6. Votacions i documentació electoral.  
En el dia i l'hora fixats en el calendari electoral, es constituirà l'assemblea en primera o en segona convocatòria.  
En començar la sessió, el president de la mesa procedirà a la presentació dels candidats.  
Prèviament a la votació, cadascun dels candidats exposarà el seu programa davant l'assemblea.  
Tot seguit es procedirà a la votació. Cada membre de l'assemblea tindrà dret a un vot i en cada papereta sols es podrà votar un dels candidats.  
En acabar la votació, es procedirà al recompte dels vots per part de la mesa electoral.  
Serà elegit com a president de la federació el candidat que obtinga el vot de la majoria absoluta dels membres presents de l'assemblea, la qual s'estableix en la meitat més un dels vots emesos.  
Si cap candidat la obté en la primera votació, es repetirà de nou aquesta per elegir entre els dos candidats que aconseguiren més vots, resultarà elegit qui h'obtinga la majoria.  
Cas que l'empat a vots entre candidats no permeta l'aplicació del que disposa el paràgraf anterior, es procedirà a totes aquelles votacions prèvies i específiques que calga per dirimir l'empat, i es procedirà tot seguit a la votació final entre dos candidats majoritaris.  
En concloure l?elecció, s'extendrà acta del resultat la qual serà tramesa a la Junta Electoral Federativa.  
Transcorreguts els terminis de presentació de possibles recursos davant la Junta Electoral Federativa, i la Junta Electoral Central, la Junta Electoral Federativa comunicarà els resultats a la Direcció General d'Esports.  
Cas d'haver un sol candidat proclamat, no se celebrarà la votació, el candidat es limitarà a exposar el seu programa davant l'assemblea.  
6.7. Vot per correu i delegació de vot.  
En les eleccions a president de la federació, no serà admés el vot per correu ni la delegació del vot, el qual haurà realitzar-se personalment, prèvia identificació amb el DNI o qualsevol document que permeta acreditar la identitat del votant.  
Article 7  
Ratificat el reglament electoral i els seus annexos, les juntes directives de les federacions es constituiran en comissions gestores el dia 31 de març d'enguany i procediran a la convocatòria d'eleccions, la finalització de les quals s'haurà de preveure en tot cas per a abans del dia 15 de juliol de 1990.  
Article 8  
En concloure les eleccions i una vegada proclamat definitivament el president de la federació, el president cessant haurà de posar a disposició del seu successor en el termini màxim de 5 dies hàbils, a comptar des de la proclamació definitiva, tota la documentació relativa a la federació.  
Des de la seua proclamació definitiva, el president disposarà de 15 dies hàbils per a designar-ne la Junta Directiva, i haurà de comunicar-ho en igual termini a la Direcció General d'Esports.  
Article 9  
Si en alguna federació no s'acompleix algun dels tràmits o terminis prevists per aquesta ordre, la Direcció General d'Esports podrà procedir al nomenament de la Comissió Gestora, Mesa Electoral o Junta Electoral Federativa. També excepcionalment i singularment podrà autoritzar una modificació en els terminis i altres disposicions previstes per aquesta ordre i arbitrar les mesures extraordinàries que calga per al normal desenvolupament del procés electoral, sense perjudici de les responsabilitats en què poguessen incórrer el causants del fet.  
DISPOSICIO DEROGATORIA  
Unica  
Per aquesta Ordre queden derogades l?Ordre de la Conselleria de Cultura, Educació i Ciència de 15 de febrer de 1984, per la qual es desenvolupa la normativa de constitució de federacions valencianes d'esports autòctons, i l?Ordre de la Conselleria de Cultura, Educació i Ciència de 20 de febrer de 1985, per la qual es desenvolupa el Decret 120/1984 de 12 de novembre sobre constitució i funcionament de les federacions esportives valencianes, en tot allò que s'oposen al que disposa aquesta ordre.  
DISPOSICIO TRANSITORIA  
Mentre no es dicte una normativa específica qu'els siga aplicable, les federacions d'esports autòctons es regiran per l?Ordre de la Conselleria de Cultura, Educació i Ciència de 20 de febrer de 1985 que desenvolupa el Decret 120/1984, de 12 de novembre, i per els seus estatuts que deuran adaptar-se a lo disposat en la esmenada Ordre.  
DISPOSICIONS FINALS  
Primera Es autoritzat el director general d'Esports per a dictar les resolucions que calguen per a possibilitar el desenvolupament i l?execució del que disposa aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 28 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI